cyanic-selkie/wikianc huggingface dataset:
Ole O. Lian
Liv og virke
I 1905 ble han nestformann i LO og året etter ble han valgt til formann. Lian var blant kreftene i partiet og fagbevegelsen som brukte mye tid og krefter på å bekjempe Fagopposisjonen av 1911, og han var sterkt medvirkende til at denne radikale strømningen ikke vant flertall i LOs ledelse, slik den gjorde i partiets ledelse.
Han valgte likevel å bli i partiet da mindretallet gikk ut og dannet Norges Socialdemokratiske Arbeiderparti, først og fremst fordi han ville holde arbeiderbevegelsen samlet. Politisk var han imidlertid fortsatt en eksponent for høyrefløyen, noe som blant annet medførte et forsøk fra Komintern på å få ham ekskludert. Etter hvert som motsetningene mellom Komintern og Tranmæl-fløyen tiltok i 1922–23 førte dette ham inn i en allianse med sistnevnte.
Ole Lian var nestformann i Arbeiderpartiet mellom 1912 og 1918 og stortingsrepresentant mellom 1916 og 1921.
Han var bror til anarkisten og NSU-aktivisten Sigwald Lian.
Alan Stern
S. Alan Stern (født 22. november 1957 i New Orleans i Louisiana) er en amerikansk planetolog. Han er en av forskerne bak New Horizons' oppdrag til Pluto.
Albert Gutterson
Albert Lovejoy Gutterson (født 23. august 1887 i Andover i Vermont, død 7. april 1965 i Burlington) var en amerikansk friidrettsutøver.
Under OL 1912 vant Albert Gutterson lengdekonkurransen med ny olympisk rekord på 7,60 meter, 39 cm foran canadieren Calvin Bricker som tok sølv.
Pöyry
Pöyry er et finsk konsulentselskap børsnotert i Helsingfors.
Norge
Pöyry Norway AS er den norske delen av virksomheten til det internasjonale konsulent- og ingeniørselskapet Pöyry Plc. I Norge består virksomheten av rådgivende ingeniør og konsulenttjenester innen analyse under Pöyry Management Consulting (Norway), tidligere Econ Pöyry. Pöyry Management Consulting (Norway) AS, ble i 2018 fusjonert sammen med Pöyry Norway AS.
Pöyry Plc er representert i 45 land med virksomhet innen områdene energi, industri, vann og miljø og byutvikling og mobilitet, med rundt 5,500 ansatte.
I dag leverer Pöyry i Norge analyser og rådgivningstjenester til kunder i privat og offentlig sektor i og utenfor de nordiske land og rådgivende ingeniørtjenester innen fagene mekanikk, prosess, elektro, automasjon, vann og avløp, bygg, infrastruktur innen vei og bane. Selskapet har om lag 65 ansatte, som i hovedsak er samfunnsøkonomer, siviløkonomer og sivilingeniører og ingeniører. Selskapet har kontor i Oslo og Sarpsborg, samt søsterkontorer innenfor Pöyry Management Consulting i blant annet Oxford, London, Helsingfors, Stockholm, Düsseldorf, Milano, Zürich, Madrid og Wien.
Administrerende direktør for selskapets norske virksomhet er ingeniør og økonom Jon Julsen, og Management Consulting ledes av samfunnsøkonomen Kjetil Ingeberg.
Pöyry Management Consulting under Econs opprinnelige tjenester lå innenfor deregulering og markedsretting av offentlige virksomheter, evaluering av offentlig politikk og rammebetingelser. De første 20 årene ble selskapet under navnet Econ ledet av Kjell Roland.
Historikk
Historien om Pöyry Forest Industry starter i 1950-årene. Borregaards Industries Ltd. i Sarpsborg begynte da å interessere seg for «våtbrenning» av celloluse. Borregaard Engineering ble etablert og engineeringsenheten ble solgt til Pöyry i 1994. Virksomheten i Norge har brukt de historiske navnene Borregaard Engineering (til 1983), Borregaard Sofresid Engineering AS (1983–1986, Borregaard Engineering AS (1986–1989), Ekonor Engineering AS (1989–1996), JP Engineering AS (1996–1999), Jaakko pöyry Norge AS (1999–2006), Pöyry Forest Industry AS (2006–2010), Pöyry Industry AS (2010–2014) og Pöyry Norway AS (2014–2020) fra 1 juli 2020 heter selskapet AFRY Consult AS.
Pöyry Management Consulting under navnet Econ ble startet tidlig på 1980-tallet av de fire samfunnsøkonomene Kjell Roland, Roar Ber­gan, Mor­ten Jen­sen og Knut N. Kjær med bakgrunn fra Statistisk sentralbyrå. Den første direktøren, Kjell Roland har uttalt at Econs vekst skyldtes det offentliges behov for økonomisk analyse fra eksterne miljøer utenfor «jerntriangelet», lavere kostnader til data-regnekraft og igangsetting av offentlige scenarioutredninger. Econ ble en hyppig brukt leverandør av økonomisk oppdragsforskning innen utredning av samfunnsspørsmål og problemstillinger i skjæringspunktet mellom marked, teknologi og politikk. ECON er regnet som en av hovedarkitektene bak dereguleringen av kraftmarkedet på 1990-tallet. Andre tidligere ansatte er forhenværende Statoil-sjef Harald Norvik, Jonas Gahr Støre (som arbeidende styreleder), tidligere leder for Naturkraft AS, Auke Lont og skribent Jan Arild Snoen.
Våren 2007 konkurrerte Det Norske Veritas og finske Pöyry Plc om å kjøpe opp Econ. Det Norske Veritas trakk seg, da man mente at prisen hadde blitt for høy, og på høsten 2007 var Pöyry Plc sitt oppkjøp et faktum. I 2012 gikk selskapet gjennom en større omstillings- og integreringsprosess med Pöyry Plc. Denne delen av selskapet jobber nå primært med analyse og rådgivning rettet mot kraftsektoren.
Salg av Pöyry til ÅF
Pöyry og ÅF er to av de ledende ingeniør- og konsulentselskapene i Europa.
10. desember 2018 inngikk ÅF AB og Pöyry PLC den 10. desember 2018 en kombinasjonsavtale der ÅF skal gjøre et frivillig anbefalt offentlig kontant tilbud om å kjøpe alle utestående og utestående aksjer i Pöyry. . Det foreløpige resultatet av tilbudet vil bli annonsert ved børsfrigivelse på eller om den første (1) finske bankdagen etter utløpet av tilbudsperioden (inkludert eventuell utvidet og avsluttet utvidet tilbudsperiode)31/01/19 (foreløpig). Det sammenslåtte selskapets navn foreslås endret til ÅF-Pöyry AB. ÅF-Pöyry vil ha omtrent 16000 ansatte verden over og bli den største aktøren i Norden.
ÅF og Pöyry er nå ett selskap Fra og med den 22. februar 2019, er ÅF og Pöyry ett selskap. Dette betyr at vi nå er mer enn 16.000 eksperter globalt, innen design og rådgivning.
ÅF Pöyry endrer navn til AFRY
Siden 22. februar 2019 har ÅF og Pöyry vært ett selskap som i fellesskap opererer i mer enn 100 land. I november 2019 ble det lansert et felles navn AFRY. Det juridiske navnet på moderselskapet vil forbli ÅF Pöyry AB.
ÅF ble grunnlagt i 1895 og Pöyry i 1958. Siden sammenslåingen har selskapet nesten 17000 ansatte med kontorer i 50 land og med en årlig inntekt på omtrent 20 milliarder svenske kroner.
Kompetanseområder i Norge
Pöyry, som tidligere Econ, kombinerer økonomi, teknologi og politikk og som Borregaard Engineering AS. Oppdragene fordeler seg på offentlig forvaltning og bedrifter/organisasjoner.
OL 1944
OL 1944 kan vise til:
Ingen av disse olympiadene ble arrangert, på grunn av andre verdenskrig.
Fylkesvei 807 (andre betydninger)
I Norge finnes fylkesvei 807 i de følgende fylkene:
.travel
.travel er et generisk toppnivådomene, godkjent av ICANN 8. april 2005, som et sponset toppnivådomene. Det er forbeholdt til bruk for reisebyråer, flyselskaper, hoteller, turistbyråer og andre innen reiselivsbransjen. Det sponses av Tralliance Corporation, et heleid datterselskap av TheGlobe.
En uavhengig evaluering gjort for ICANN anbefalte å ikke godkjenne Tralliance's søknad om å sponse .travel, men ICANN's styre godkjente delegeringen av .travel den 8. april 2005. Samme dag krevde reiselivsjournalisten og forbrukertalsmannen Edward Hasbrouck, med henvisning til ICANN's eget regelverk, at avgjørelsen om å godkjenne .travel måtte henvises til et uavhengig granskningsutvalg, for å avgjøre om beslutningen ble gjort på en måte som var i samsvar med ICANN's regler om åpenhet og innsyn, og at beslutningen ble stilt i bero i påvente av granskningen. Disse kravene er under behandling.
Den offisielle lanseringen begynte i oktober 2005, med et utvelgelsesprosess for å bestemme valgbarhet for registrering i hver av tre månedlige grupper for oktober, november og desember. Normale registreringer begynte i januar 2006.
Eksterne lenker
Toppdomän
Helena Norberg-Hodge
Helena Norberg-Hodge (født februar 1946 i Sverige) er en svensk analytiker og forfatter som studerer virkningen som den globale økonomien har på kulturer og landbruk over hele verden. Hun er produsent og med-regissør av den 68 minutter lange prisbelønte dokumentaren The Economics of Happiness som ble publisert i 2011, og er grunnlegger og direktør for International Society for Ecology and Culture (ISEC).
Os (Hordaland)
Os var en kommune i tidligere Hordaland (Vestland) fylke med Osøyro som kommunesenter. Kommunen grenset i nord til Bergen og Samnanger. I øst, på den andre siden av Fusafjorden, Fusa kommune, og sør for Bjørnafjorden var Tysnes kommune. Mot vest lå øykommunen Austevoll. Kommunens nest høyeste topp var Sveningen (842,6 moh.), som også var kommunens nordligste punkt. Toppen dannet grensepunkt mot Bergen og Samnanger kommuner. Den høyeste toppen var søre Gullfjell med en høyde på 946 meter.
Helena Norberg-Hodge
Norberg-Hodge ble utdannet både i Sverige, Tyskland, Østerrike, England og USA. Hun spesialiserte seg i lingvistikk, inkludert studier på doktorgradsnivå ved Universitetet i London og Massachusetts Institute of Technology. Norberg-Hodge snakker syv språk flytende. Hun har bodd i flere land og studert utallige kulturer med varierende grad av industrialisering, noe som ga henne et unikt internasjonalt perspektiv.
Os (Hordaland)
Os kommune ble opprettet i 1838. Fra Os ble Fusa skilt ut som egen kommune i 1856, Samnanger i 1906. 1. januar 2020 ble Os og Fusa slått sammen til Bjørnafjorden kommune.
Helena Norberg-Hodge
Hun grunnla International Society for Ecology and Culture (ISEC), der hun er direktør. ISEC er basert i USA og Storbritannia, med datterselskap i Sverige, Tyskland, Australia og Ladakh, og har som oppgave å undersøke de årsakene til verdens sosiale og miljømessige kriser, samt fremme en mer bærekraftig utvikling i hele verden. Virksomheten inkluderer The Economics of Happiness, The Ladakh Project og lokale matprogrammer. Norberg-Hodge underviser regelmessig ved Schumacher College i England.
I 1986 var Norberg-Hodge mottaker av Right Livelihood Award, for sitt arbeid. I 1993 ble hun kåret til en av verdens ti mest interessante miljøvernere av Earth Journal. Hennes arbeider har vært gjenstand for mer enn 250 artikler i over et dusin land.
Os (Hordaland)
Kommunevåpenet for Os framstilte en oselvar i gull. Over den én stor rose og ni mindre roser. Det symboliserer de gamle håndverkene båtbygging og rosemaling. De ni små rosene representerer de skolekretsene som var i bygden da kommunevåpenet ble til. Kommunemerket ble laget av tegneren Trygve Eriksen til Osmønstringa i 1949. Robåttypen oselvar har fått navn etter båtbyggeriene som det i eldre tider var svært mange av i kommunen, deriblant ved utløpet av Oselva, på Osøyro.
Tusenårssted
Kommunens tusenårssted var Kyrkjeflaten, folkeparken i Os sentrum. Flaten var opprinnelig åker og beiteområde og var tidligere mye brukt til fesjå. Det var lenge et ønske i kommunen om å etablere noe på denne tomten ved siden av kirken som innbyggerne kunne ha glede av. På slutten av 1990-tallet ble det derfor anlagt en folkepark på stedet, blant annet takket være en stor donasjon fra Per og Elna Grieg.
Parken har blant annet blitt det nye stedet der kommunen har den sentrale 17. mai-feiringen sin.
Demografi
Os var den tredje hurtigst voksende kommunen i Hordaland, og blant de hurtigst voksende i Norge. I 2007 økte befolkningen med 460 personer, noe som tilsvarer en økning på 2,5 % og 3 % hvert år. I 2008 var veksten på 2,3 %.
Den 1. oktober 2016 var det registrert 20031 innbyggere i Os kommune.
Os var også blant de tre kommunene i Hordaland som innbyggerne tjener minst i, men likevel har kommunen høye skatteinntekter.
Demografisk utvikling
Innbyggere i Os (i 1000)
Idrett og fritid
I den tidligere Os kommune ligger badelandet Osbadet og treningsanlegget Oshallen.
Samferdsel
Gjennom veiprosjektet Svegatjørn-Rådal ble det i 2023 etablert veiforbindelse mellom Rådal i Bergen og Svegatjørn ved Osøyro.
Politikk
Ved kommunevalget i 2015 var det 14 250 stemmeberettigede i kommunen. Av disse stemte 9513, d.v.s. 66,9 prosent. Kommunestyret har 35 representanter. I perioden 2015–2019 er åtte partier representert:
Terje Søviknes (Frp) var ordfører og Marie Lunde Bruarøy (H) var varaordfører frem til desember 2016; fra desember 2016 fungerte Bruarøy som ordfører fordi Søviknes var blitt utnevnt til statsråd.
Grunnkretser
Delområder og grunnkretser i Os kommune med folketall 1. januar 2015:
Delområde Lysekloster/Søfteland: 3 277 innb.
Delområde Neset/Øyane: 7 132 innb.
Delområde Osøyro: 5 555 innb.
Delområde Hegglandsdalen: 3 078 innb.
Uoppgitt: 55 innb.
Have You Ever Been Lonely?
«Have You Ever Been Lonely?» er en amerikansk populærmusikksang med melodi av Peter DeRose og med tekst av Billy Hill (under psevdonymet George Brown). Den ble publisert i 1932.
Ted Lewis og Ray Noble med vokalist Al Bowlly gjorde suksesfulle innspillinger i 1933. En mindre krig mellom coverinnspillinger forekom i 1955 mellom Jaye P. Morgan og Karen Chandler.
En elektronisk redigert duett mellom Jim Reeves og Patsy Cline, som aldri spilte inn plater sammen mens de levde, ble en Top 10 country and westernhit i begynnelsen av 1980-årene.
«Have You Ever Been Lonely?» har blitt innspilt av mange sangere og har blitt en standard.
Norske versjoner
Arne Bendiksen skrev den norske teksten. På norsk bærer den tittelen «Har du aldri vært ensom?». Han spilte den inn på singlen Triola TN 45-151 og EP-platen Triola TNEP 1034.
Kirsti Sparboe har også spilt inn sangen. Den ble utgitt på singlen Triola TN 453 i 1966.
OL 1940
OL 1940 kan vise til:
Ingen av disse olympiadene ble imidlertid arrangert, på grunn av andre verdenskrig.
Fylkesvei 808 (andre betydninger)
I Norge finnes fylkesvei 808 i de følgende fylkene:
Valle Radio
Valle Radio er nærradio for Setesdal med vekt på Valle kommune. Radioen samarbeider med Bykle Radio om sendernett og bruker deres konsesjon. I den tiden Bykle Radio var i drift, var ansvarlig redaktør Bjarne Tveiten for begge, men etter at Bykle Radio innstilte programvirksomheten, har styreleder i Valle Radio vært ansvarlig redaktør.
Befolkningsgrunnlaget i nedslagsfeltet Bykle kommune og Valle kommune er 2 500 personer, men i tillegg kommer et hyttepublikum som i helger og ferier kan komme opp i 10 000. Fra 2013 inngikk Valle Radio et samarbeid med Radio Evje om også å kunne sende på deres sendernett. Dermed er nedslagsfeltet utvidet til å dekke hele Setesdal med om lag 8000 fastboende i tillegg til hyttepublikum. Radioens programmer streames også på Internett og kan dermed høres av alle som har slik tilgang.
Sendetid
Valle Radio sender to dager i uken, tirsdag og onsdag. Når lokalradioen ikke har program, blir P4 sine programmer sendt på frekvensene. Radioen er dugnadsbasert og sender ikke i skolens sommerferie. Den har også redusert tilbud i andre ferieperioder.
Profil
I utgangspunktet er Valle Radio en bygderadio som speiler liv og saker i Valle kommune og Setesdal. Men programmene har ulik profil på de ulike dagene.
JSTOR
JSTOR (forkortelse for Journal Storage) er en amerikansk database for vitenskapelige tidsskrifter, særlig innen humanistiske fag og samfunnsvitenskaper. Databasen drives av en allmennyttig organisasjon, men er en betalingstjeneste. JSTOR ble etablert av Andrew W. Mellon Foundation i 1995 og gjør det mulig å søke i digitaliserte utgaver av flere hundre kjente tidsskrifter tilbake til 1665.
OL 1952
OL 1952 kan vise til:
Markomannere
Markomannere (Marcomanni) var et germansk folkeslag som levde i traktene rundt elven Main i dagens sentrale Tyskland. De var antagelig beslektet med eller sto nært forhold til svebere og burere.
Opprinnelse
Forskerne antar at navnet på den germanske stammen kan ha to mulige kilder: 1) germansk eller gammelhøytysk for «mark» i betydningen «grense», «grenseland» (som i Danmark eller Vingulmark) og «menn», altså «grensemennene»; eller kanskje mer tvilsomt 2) navnet på en romersk legat Marcus Fabius Romanus, som deserterte fra keiser Augustus’ stesønn Nero Claudius Drusus’ legioner i løpet av hans germanske hærtok ca. år 13 f.Kr. og er antatt å ha samlet sammen en lurvet gruppe av germanske stammer til en slagkraftig styrke. En annen kilde indikerer at Marcus Fabius Romanus ble sendt i landflyktighet etter å ha spekulert i hvete og deserterte faktisk ikke fra hæren, men denne kilden forbinder også Romanus med markomannere i årene som fulgte hans landflyktighet. Flere hovedkilder siterer Romanus som en senator, en stor landeier og noe kontroversielt som en finansiell støtte av en av fraksjonen innenfor hesteveddeløp med vogner.
Valle Radio
Tirsdagsprogram
Tirsdagene sender Valle Radio fra klokka 18 til klokka 21. Denne dagen er det stoff fra Norea Radio den første del av sendingen. Deretter varierer programmet med stoff innen folkemusikk, klassisk musikk, kirkemusikk og litteratur, men fra 2013 også med lokale nyheter med fokus på Setesdal. Valle Radio er Norges eneste kanal med et ukentlig fast halvtimes program med kirkemusikk. Dette sendes tirsdager klokka 20.30.
Markomannere
Opprinnelse
Drusus angrep og beseiret flere germanske stammer. Han forsøkte å flytte Romerrikets grense fra Rhinen til Elben. Markomannerne følte seg truet og trakk østover. Rundt år 9 f.Kr. la de under det området som i dag er Böhmen (Boiheim) fra den keltiske stammen boiere. Her etablerte deres konge Marbod eller Maroboduus et mektig kongedømme som keiser Augustus pekte ut som en trussel for Roma. Før keiseren kunne rette seg mot denne trusselen brøt det ut krig i Illyria som tok hans oppmerksomhet. Marbod hadde fortid som romersk leiesoldat og hadde besøkt Roma. Han forsøkte å opprette en makt etter romersk forbilde og lyktes i begynnelsen. Han skapte en forbund av germanere, men ble senere avsatt og sendt i eksil av Catualda i år 19 e.Kr.
Den romerske skribenten Tacitus på begynnelsen av 100-tallet nevner markomannerne som en stamme som har konger utpekt av Roma.
Valle Radio
Onsdagsprogram
Onsdagene sender Valle radio generell bygderadio med nyheter og aktuelle saker i lokalmiljøet som hovedelement i programmene. Fra klokka 21 sendes det et program med kontakt med lytterne gjennom rebuser og spørsmål. Musikkprofilen disse kveldene er mer countrypreget.
Spesielle program
Valle Radio ligger i et område hvor det om vinteren er mange midlertidige innbyggere som bor på hytter på fjellet. En har derfor prøvd å lage program som kan være til underholdning for disse. Her må spesielt nevnes Påskesendingene, som har blitt svært populære. Da holdes det en radiobasar som skaffer det meste av inntektene som trengs for å drive radioen.
Markomannere
De markomanniske kriger
Eutropius sammenlignet krigen og Marcus Aurelius’ suksess mot markomannerne og deres allierte mot punerkrigene. Krigen markerte et vendepunkt og førte til betydelige romerske nederlag. Den betydde også døden for to av kommandantene av Pretorianergarden. Krigen begynte i 166 da markomannerne slo igjennom forsvarsverkene ved Vindobona og Carnuntum, gikk over grensen mellom provinsene Pannonia og Noricum, herjet Flavia Solva og ble først stoppet kort tid før de nådde Aquileia ved Adriaterhavet. Krigen varte fram til Marcus Aurelius døde i 180. Det hadde kun begrenset suksess for Roma: Donau forble romersk grense i nord inntil Romerriket gikk endelig under senere.
Valle Radio
Organisasjon
Organisasjonen bak Valle Radio er en forening med samme navn. Den var siden starten i 1996 vært ledet av Hallvard Kjelleberg. Etter hans bortgang (i 2006) ble Harald Haugland valgt til formann i 2007, men i 2009 overtok Ørnulf Hasla denne oppgaven.
Markomannere
Senere historie
Markomannerne ble kristnet under deres dronning Fritigil på midten av 300-tallet. Fritigil brevvekslet med Ambrosius av Milano om markomannernes konvertering.
Som en del av folkevandringene krysset en gruppe markomannere, burere og quadere, Pyreneene i år 409 og etablerte seg i den romerske provinsen Gallaecia (dagens Galicia og nordlige Portugal). Her ble de betraktet som foederati og grunnla det svebiske kongedømmet i Gallaecia. Der sverget deres konge Hermeric troskap til keiseren i år 410. Bracara Augusta, dagens moderne by Braga i Portugal, tidligere provinshovedstad i Gallaecia, ble nå hovedstad for dette kongedømmet.
Valle Radio
Økonomi
Ettersom dette er en dugnadsbasert radio er det ingen av medarbeiderne som mottar lønn. Radiobasar og reklame er de viktigste inntektskildene. Reklamen lages på lokal dialekt. Årlig omsetning er rundt 300 000 kroner.
Samarbeid
Radioen samarbeidet med Bykle Radio og Evje Radio om en månedlig fredagssending som gikk på omgang mellom radioene og som da dekket alle kommunene i Setesdal. Med Bygland, Evje og Hornnes og Iveland kommuner i tillegg økes nedslagsfeltet med 6 000 personer. Da Bykle Radio innstilte, gikk dette samarbeidet over i mer sporadiske fredagssendinger før man endret opplegget slik at alle sendinger fra Valle Radio nå går over hele Setesdal. På frekvensen overføres også møter i Bykle kommunestyre og Valle kommunestyre i et samarbeid med de aktuelle kommuner.
Valle Radio samarbeidet også med Hylestad Snøscooterklubb i en preiode og laget sendinger fra scootercross over hele landet. Man har fra 2013 også samarbeidet med Setesdalswiki, som har programsider med oversikt over programmet den enkelte kveld.
OL 1948
OL 1948 kan vise til:
Ann
Ann er en engelsk kortform av kvinnenavnet Anna som er avledet av Hannah. Opprinnelsen til navnet er det hebraiske ordet for «gunst» eller «nåde», channah.
An er en mer sjelden variant av navnet, og er mye mer utbredt som et asiatisk navn med annen etymologi.
Utbredelse
Ann var et populært navn i England på midten av 1800-tallet og igjen fra 1930-årene til 1960-årene.
Ann var svært lite brukt i Norge før ca. 1930, men var blant de mest populære døpenavnene på jenter i Norge på 1960-tallet.
Vanlige sammensetninger av navnet
Ann er uvanlig som eneste fornavn i Norge. De vanligste kombinasjonene var i 2005:
Flere sammensatte navn er også basert på Ann. De vanligste var i 2005:
Charly García
Carlos Alberto García Moreno (født 23. oktober 1951 i Buenos Aires) er en av de mest anerkjente og berømte artistene i Argentina, og har laget rock i rundt tretti år.
Middelklassegutten Garcia skulle tidlig interessere seg for politikk og bruke mye av sin stigende innflytelse på å jobbe mot diktaturet som rådet i Argentina på 1970-tallet. Han spilte blant annet i det folklore-inspirerte Sui Generis.
Helgafellssveit
Helgafellssveit er en kommune (sveitarfélag) i regionen Vesturland på Island, med 64 innbyggere ved utgangen av 2020.
OL 1956
OL 1956 kan vise til:
Johan Nordhagen
Johan Nordhagen (født 23. mars 1856 på Nordhagen i Veldre i Ringsaker kommune, død 28. august 1956) var en norsk grafiker og maler, særlig kjent for sine landskapsraderinger fra hjemstedet i Veldre og bygdene i Ringsaker, men også for sine mange portretter, blant annet av kong Haakon VII. Han knyttes til naturalismen som kunstretning. Han var far til domkirkearkitekt, professor ved Norges tekniske høgskole Olaf Nordhagen og professor ved Bergens museum, og senere Universitetet i Oslo, Rolf Nordhagen.
Bakgrunn
Johan Nordhagen ble født på husmannsplassen Nordhagen under garden Flisaker i Veldre som lå langs Prestvegen. Han hadde trange oppvekstvilkår. Plassen Nordhagen var liten og kastet ikke så mye av seg. Faren Ole Johansen (1816–1873) var husmann og hjulmaker.
Nordhagen har i likhet med Alf Prøysen, som riktignok ble født over et halvt århundre senere, tråkket sine barnesko langs denne etter hvert så berømte vegen. Både Nordhagen og Prøysen har bidratt til at Veldre og Ringsaker er blitt kjent over hele landet.
Grafiker og maler
Nordhagen skildrer landskap, mennesker og samfunn gjennom sine bilder, mens Prøysen beskrev dette miljøet med ord. Johan Nordhagens bilder med motiver fra hjembygda er høyt verdsatt blant samlere fra lokalområdet.
Nordhagen er særlig kjent for sine to raderinger av kong Haakon VII, det første i 1905 og det siste i 1947 da han var 91 år gammel. Ellers har han radert Bjørnstjerne Bjørnson og ikke minst av Ivar Aasen som er benyttet til illustrasjoner i mange bøker og tidsskrifter. Ivar Aasen skrev i sin dagbok 4. januar 1888: «Kjedeligt Besøg af Portrætmaler Nordhagen» – det var en kjent sak at Aasen syntes det var kjedelig å sitte modell.
OL 1960
OL 1960 kan vise til:
OL 1964
OL 1964 kan vise til:
Geir Einang
Geir Einang (født 8. mars 1965 i Øvre Årdal i Årdal kommune i Sogn og Fjordane) er en norsk tidligere skiskytter. Han har to VM-medaljer i stafett: Bronse fra både 1989 i Feistritz an der Drau og 1991 i Lahtis. Einang deltok under vinter-OL for Norge i 1988 i Calgary og i 1992 i Albertville.
Cody Linley
Cody Martin Linley (født 20. november 1989) er en amerikansk skuespiller. Han spilte blant annet Jake Ryan i serien Hannah Montana.
Fylkesvei 823 (andre betydninger)
I Norge finnes fylkesvei 823 i de følgende fylkene:
Operasjon Tariqh ol-Qods
I september 1980 hadde irakerne tatt det viktige veikrysset mellom Dezful i nordøst, Susangerd i sørøst og den irakiske byen al-Amarah. En iransk gjenerobring av Bostanregionen ville sikret deres frontlinjer ved Susangerd og Ahvaz mot angrep fra nord eller nordøst. Iranerne vant og nådde grensen mot Irak etter harde kamper.
Campeche
Campeche er en av Mexicos 31 delstater og befinner seg på Yucatánhalvøyas vestkyst. Mot nordøst grenser Campeche til delstaten Yucatán, i øst til Quintana Roo og i sør til Tabasco og til Guatemala. Campeche har en lang kyst mot Mexicogolfen. Campeches areal på 57 924 km² er litt større enn Finnmarks, og befolkningen ligger på ca. 820,000 innbyggere. Dermed er delstaten en av de tynnest befolkede i Mexico. Hovedstaden er San Francisco de Campeche.
Navnet
Navnet Campeche er en forvanskning av maya «Ah Kim Pech», som betyr «stedet med slanger og blodmidd».
Geografi
Yucatánhalvøya er et flatt kalksteinsplatå med svært små høydevariasjoner. Platået strekker seg også ut på kontinentalsokkelen, og i det grunne vannet utenfor kysten er det mengder av korallrev. I den nordlige delen av Campeche er det ingen elver eller innsjøer; regnvannet samler seg i underjordiske kalksteinsdammer, kalt cenotes. Mot nord i delstaten er det tørt og steppeaktig, men det meste av området er dekket av tørr monsunskog. Mot sør tiltar nedbøren, og skogen får karakter av regnskog. Regntiden er mai til oktober. Vanligvis slipper Campeche unna orkanene i juli–september, siden det ligger i le for resten av halvøya.
Historie
Yucatán-halvøya, inkludert Campeche, er gammelt maya-område. Den første blomstringen skjedde lenger sør, men fra 600-tallet var Campeche et område med flere bystater med en rik kultur. Deres seremonibyer omfattet Calakmul, Río Bec, Hormiguero, Edzna og Becán. Den klassiske maya-sivilisasjonen brøt imidlertid sammen rundt år 900 av omdiskuterte grunner. Svekkelsen førte til en invasjon fra toltekerne i det sentrale Mexico. Deres hovedstad Chichén Itza, nå i Yucatán-delstaten, hadde Isla de Jaina i Campeche som avhengig stat.
22. mars 1517 ble Campeche «oppdaget» av spanjolen Francisco Hernández de Córdoba. Erobringen av området lot imidlertid vente på seg; i 1531 ble byen Campeche grunnlagt, men måtte forlates på grunn av fiendtligheter fra mayaene. Francisco Montejo den yngre sikret imidlertid stedet i 1540, og byen fikk navnet Villa San Francisco de Campeche. Den blomstret snart som den viktigste havna på halvøya. Allerede tidlig ble imidlertid byen utsatt for pirater. I 1663 lå byen i ruiner etter et engelsk piratangrep, og byen ble befestet med murer og bastioner, noe som satte en stopper for angrepene.
Den spanske erobringen gjorde at mayaene måtte arbeide som gjeldsslaver og livegne på de spanske storgodsene. I 1824 gikk Campeche og resten av halvøya inn i den meksikanske føderasjonen. Imidlertid var den hvite overklassen svært misfornøyd med de sentrale myndighetene og drømte etterhvert om selvstendighet, noen til og med om å slutte seg til USA. I påvente av oppgjøret med sentralregjeringen væpnet man så mayaene. Mayaene var imidlertid mer opptatt av å ta et oppgjør med sine undertrykkere, og fra 1847 av tok de kontroll over hele halvøya, med unntak av byene Campeche by og Mérida. Da situasjonen så som mest håpløs ut for de hvite, dro imidlertid mayakrigerne hjem for å plante mais. Dermed fikk man til å regruppere, og ved hjelp av støtte fra sentralregjeringen (mot å oppgi målet om selvstendighet) ble mayaene drevet tilbake.
I 1970 ble det funnet olje nær byen Ciudad del Carmen. Det endret mye for både byen og regionen.
Vesterled (rørledning)
Vesterled er en rørledning for naturgass, som går fra Heimdal Riser-plattformen i Nordsjøen til St. Fergus ved Peterhead i Skottland. Rørledningen er 361 kilometer lang og diameter. Vesterled har to deler: Fra 1. oktober 2001 en 38 kilometer lang rørledning fra Heimdal Riser til Friggrørledningen, og en annen del fra august 1978. Kapasiteten til Vesterled er 12 milliarder kubikkmeter naturgass årlig. Vesterled opereres av Gassco.
Dalabyggð
Dalabyggð er en kommune (sveitarfélag) i regionen Vesturland på Island, med 710 innbyggere ved utgangen av 2007.
Alice McKennis Duran
Karriere
Hun la opp i 2021 etter å ha vært skadet etter et fall 18. desember 2020.
Marta Vieira da Silva
Marta Vieira da Silva (født 19. februar 1986 i Dois Riachos, Alagoas), kjent mononymt som Marta, er en brasiliansk fotballspiller. Marta begynte sin fotballkarriere i Vasco da Gama. Hun har spilt for Umeå IK i Sverige fra 2004 til 2009, og var med på å løfte serien til en av de beste i verden. Marta spilte for Brasil under VM i 2003, 2007, 2011, 2015 og 2019.
I 2009 ble Marta med på oppstarten av den amerikanske profesjonelle ligaen WPS, og har vist seg å være et tveegget sverd. Begge klubbene hun var i, Los Angeles Sol i 2009 og FC Gold Pride i 2010, har vunnet serien (Sol vant imidlertid ikke sluttspillet), men begge gikk konkurs kort tid etterpå. Etter at Gold Pride gikk konkurs, spiller Marta på Santos' kvinnelag på lån. Både LdB FC Malmö og Piteå IF Dam var på jakt etter Marta, som det ryktes at var på vei tilbake til Damallsvenskan. Imidlertid signerte Marta med Western New York Flash, et nytt WPS-lag.
2012–2014 var Marta tilbake i svensk toppfotball, denne gangen for Tyresö FF. Etter årene i Umeå snakker hun flytende svensk. 2014–2017 spilte hun for FC Rosengård også i Sverige. Fra 2017 spiller hun for Orlando Pride i USA.
Den 18. juni 2019 ble hun mestscorende i fotball-VM-historien da hun scoret sitt 17. VM-mål i en gruppespillkamp mot Italia. Hun slo dermed Miroslav Klose som står med 16 mål.
Fylkesvei 825 (andre betydninger)
I Norge finnes fylkesvei 825 i de følgende fylkene:
OL 1968
OL 1968 kan vise til:
Eyja- og Miklaholtshreppur
Eyja- og Miklaholtshreppur er en kommune (sveitarfélag) i regionen Vesturland på Island, med 139 innbyggere ved utgangen av 2005.
Brentwood (Los Angeles)
Brentwood er en bydel på vestkanten i Los Angeles i den amerikanske delstaten California. Den må ikke forveksles med Brentwood, i San Francisco Bay Area eller Brentwood-området i Victorville.
Brentwood ligger ved foten av Santa Monica Mountains, med Interstate 405 i øst, Wilshire Boulevard i sør, bygrensen til Santa Monica i sørvest, grensen til Topanga State Park i vest og Mulholland Drive langs åssiden i nord.
OL 1972
OL 1972 kan vise til:
Brentwood (Los Angeles)
Nærliggende bydeler og byer er blant annet Pacific Palisades i vest, Santa Monica i sør, West Los Angeles og Sawtelle i sørøst, Westwood i øst, Bel Air i nordøst og Encino i nord.
John Kuck
John Henry Kuck (født 27. april 1905, død 21. september 1986) var en amerikansk friidrettsutøver.
I 1926 ble John Kuck AAU-mester i spydkast, og satte ny nasjonsrekord med 65,63 m. I 1927 vant han tittelen i kulestøt.
I OL 1928 i Amsterdam vant John Kuck kulestøt med ny verdensrekord på 15,87 m. Sølvet gikk til landsmannen Herman Brix, som ledet helt til femte omgang.
Makgadikgadi (innsjø)
Makgadikgadi er en uttørket innsjø som fantes i Kalahariørkenen i Botswana. Den begynte å tørke ut for cirka 10 000 år siden, og var på sitt største 80 000 km² stor og 30 meter dyp, anslagsvis. Store elver som Okavango, Zambezi, og Kuando munnet alle ut her en gang.
Restene av innsjøen finnes blant annet i Okavangodeltaet.
Kolbeinsstaðahreppur
Kolbeinsstaðahreppur er en tidligere kommune (sveitarfélag) i regionen Vesturland på Island, med 102 innbyggere ved utgangen av 2005. I 2006 ble den slått sammen med Borgarbyggð og flere kommuner og bruker de i dag navnet Borgarbyggð.
DS «Skibladner»
DS «Skibladner» er Norges eneste hjuldamper og eldste skip i jevnlig drift, bygget i 1854–1856 ved Motala verft i Sverige. Det er dessuten verdens eldste operative hjuldamper i rutegående trafikk. Skipet går i rutefart på Mjøsa, med utgangspunkt fra Gjøvik, som er dens hjemmehavn, til de andre Mjøsbyene Hamar, Moelv og Lillehammer.
KV5
KV5 er den arkeologiske referansen til graven til farao Ramses IIs sønner i Kongenes dal. Den har blitt gravet ut over lengre tid, og har vist seg å være den største graven i dalen, med mer enn 120 kamre. Mye av den var fylt med grus fra århundrer av oversvømmelser og ras. Den hadde også blitt plyndret i oldtiden.
DS «Skibladner»
Det anløper også Kapp ved Kapp Melkefabrikk, Totenvika ved Panengen og Eidsvoll. Mange av turene i sommersesongen, både for charter og åpne arrangementer, er «Gladjazzturer» med musikk av orkesteret Gosen Gla'jazz.
«Skibladner» ligger i vinteropplag på Gjøvik, der «Skibladner» har fått sitt eget vernebygg i glass. «Skibladner» kalles gjerne «Mjøsas hvite svane».
KV5
Det var først da Kent R. Weeks startet Theban Mapping Project at man begynte å trenge lenger inn. I den første fasen, fra 1987 til 1994, var teamet ikke klar over hvor stor den var. Årsaken til å at begynte det enorme arbeidet var at de ville se om den kunne bli skadet av byggearbeider i nærheten.
DS «Skibladner»
Historie
Jomfruturen gikk fra Minnesund og nordover på Mjøsa 2. august 1856. Båten har sunket i vinteropplag to ganger, i 1937 og 1967, men ble begge gangene hevet etter kort tid. Båten er ombygget og restaurert en rekke ganger opp gjennom årene. 14. august 2011 kolliderte og grunnstøtte Skibladner med moloen ved anløp På Hamar, men ble trukket av grunn etter kort tid med kun mindre skader. 9. august 2015 grunnstøtte den på nytt ved Tingnes.
KV5
I 1995, etter å ha ryddet de ytre kamrene for grus, så arkeologene de lange gangene som strakte seg innover, med svært mange rom. Ramses II skal ha hatt minst 70 sønner, hvilket stemmer godt med antallet kamre man fant. Dette var ikke bare en viktig oppdagelse for forskerne; det førte også til en gjenoppliving av allmennhtens interesse for egyptologi. Selv om det meste av stor pengeverdi var plyndret, er det funnet tusener av potteskår, faianceperler, glassampuller og andre smågjenstander, samt en stor statue av Osiris.
Videre utgravninger avslørte enda flere kamre, og per 2005 har man funnet over 120, uten at utgravningen er avsluttet.
DS «Skibladner»
Historie
Før var den viktig for å transportere folk fra Eidsvoll til mjøsbyene Hamar, Gjøvik, Moelv og Lillehammer. Idag er den først og fremst til for turisme og fritidsturer. Den opererer bare i sommerhalvåret, fordi Mjøsa ofte er islagt og blir tappet ned om vinteren.
Skibladner var tidligere viktig for postgangen. Fremdeles er det eget postkontor ombord med eget stempel. Det er populært å sende postkort som blir poststemplet «Skibladner».
Mjøsa tappes ned om vinteren og før snøsmeltingen. Selv om Skibladner bare stikker 1,5m dypt kan ikke båten brukes før vannstanden har steget en del, for å kunne benytte kaianleggene, oftest i mai.
DS «Skibladner» ble fredet av Riksantikvaren 2. august 2006 som er 150-årsdagen for jomfruturen. Dette var første gang et fartøy i rutetrafikk blir fredet i Norge. Norges første kvinnelige sjøkaptein, YS-Stafo-lederen Ingerid B. Bjercke, førte «Skibladner» i tre sesonger.
«Skibladner» har eget kallesignal for radioamatørbruk, LA1X.
«Skibladner» ble pålagt av Sjøfartsdirektoratet å installere ferskvannstanker i livbåtene. Dette kravet gikk de bort i fra, etter en realitetsorientering.
Maskin og utstyr
Maskinen om bord er en trippel ekspansjon dampmaskin som yter 606 ihk, og kan gi skipet en maksfart på 14 knop. Normal marsjfart er 12 knop. Veivakslingen går på tvers av båten og er direkte festet i skovlene på sidene av båten. Strøm ombord produseres av et dieselaggregat.
Rebekah Bradford
Rebekah Dianne Bradford (30. april 1983 i Apple Valley i Minnesota) er en amerikansk skøyteløper. Hun er tatt ut til Vinter-OL 2010.
Étienne Desmarteau
Étienne Desmarteau (født 4. februar 1873 i Boucherville, Québec, død 29. oktober 1905) var en canadisk friidrettsutøver.
I 1902 vant Desmarteau det amerikanske AAU-mesterskapet i vektkasting, foran sleggekasteren John Flanagan. Flanagan og Desmarteau var også begge favoritter foran OL 1904 i St. Louis, hvor vektkasting for første gang stod på det olympiske programmet.
I St. Louis vant Desmarteau med et kast på 10,46 m, 30 cm lengre enn Flanagan. Vektkasting stod bare på programmet to ganger, i 1904 og i 1920 (da Patrick McDonald vant).
Artur Nogal
Artur Nogal (født 26. august 1990) er en polsk skøyteløper som konkurrerer i hurtigløp. Han representerte landet sitt under Vinter-OL 2014 i Sotsji, der hans beste individuelle resultat var nummer 36 på 500 meter.
Tecia Torres
Tecia Torres (født 16. august 1989 i Fall River) er en amerikansk MMA-utøver av puertorikansk, portugisisk og irsk opphav. Hun konkurrerer for tiden i Ultimate Fighting Championship (UFC) i stråvektsklassen.
Bakgrunn
Torres har bedrevet kampsport siden hun var fem år gammel. Hun begynte med karate som barn og etter 12 år mottok hun svart belte i Jhoon Rhee Taekwondo. Hun har også en amatørrekord innen Muay Thai på 16 seiere og fire tap. Hun er fire ganger verdensmester i amatørkickboksing.
Canada under Vinter-OL 1952
Canada under Vinter-OL 1952. Trettini sportsutøvere, trettien menn og åtte kvinner, fra Canada deltok i seks sporter under Vinter-OL 1952 i Oslo. Canada kom på sjetteplass med en gull- og en bronsemedalje.
Tecia Torres
Tidlig karriere
I 2012 vendte Torres over til profesjonell MMA og inngikk kontrakt med Invicta Fighting Championships.
Ultimate Fighting Championship
I desember 2013 ble det annonsert at Torres var en av elleve kvinner som ble hentet inn av Ultimate Fighting Championship (UFC) til den nylig tillagte stråvektsklasse. Det ble også annonsert at hun vil ta del i rollebesetningen på TV-serien The Ultimate Fighter, som del av en turnering som vil avdekke den aller første stråvektsmesteren i UFC.
Kongenes dal
Kongenes dal (arabisk وادي الملوك, Wadi el-Muluk), er en dal i Egypt hvor faraoene i 18. til 20. dynasti, fra omkring 1539 f.Kr. til omkring 1075 f.Kr, ble gravlagt. Den første farao som ble gravlagt der var Totmose I, og den siste var Ramses X eller Ramses XI. Den mest sagnomsuste av gravene er utvilsomt Tutankhamons. Oldtidens offisielle navn var Den store og majestetiske nekropolis for faraoens millioner av år, liv, styrke og helse vest for Teben, men det ble gjerne kalt Ta-sekhet-ma'at, «den store åkeren», en referanse til fruktbarhet og gjenfødsel.
Hver enkelt grav har flere kamre. Den største er KV5, som har over 120 kamre konstruert for Ramses IIs sønner. Tre av gravene er for dyr. To av disse, og en vanlig grav, kjenner man ikke lenger til hvor ligger.
Det er også graver for utvalgte personer fra overklassen og både deres og faraoenes hustruer og barn. Omkring på Ramses Is tid ble Dronningenes dal påbegynt, men noen dronninger ble også senere gravlagt sammen med sine menn.
Geologisk er dalen svært variert. Gravene er hugget inn i kalkstein, som ligger i mange lag av forskjellig kvalitet. Dette må ha skapt problemer for de som klargjorde gravene, og arkeologene sliter nå med det. Det største problemet er lag av porøs skifer, som utvider seg når den trekker til seg vann under oversvømmelser. Dette har skadet mange av gravene.
Dalen står sammen med ruinene av Teben på UNESCOs liste over Verdensarven.
Beliggenhet
Dalen ligger på vestbredden av Nilen, på den andre siden fra oldtidens Teben, dagens Luxor, i skyggen av Al-Qurn. Området består egentlig av to daler, den vestlige og den østlige. Det er 58 graver i den østlige dalen, kjent som KV1 til KV62 (22–25 mangler i nummereringen).
Kongenes dal ble valgt som sted for gravene av Totmose I. Grunnen til at han ønsket å bli gravlagt her var trolig fordi han ønsket å unngå gravskjendere, som i lang tid hadde plyndret pyramidene og andre mer sentrale kongegraver. Derfor valgte Totmose å bli gravlagt i en klippegrav. De trange passene som fører frem til dalen ble sperret av vaktposter som skulle hindre uvedkommende adgang. Ruiner etter vaktpostenes hytter kan fortsatt sees.
Gravrøvere
I oldtidens Egypt var gravrøveri utbredt, ettersom den avdøde fikk med seg store rikdommer. Nesten alle gravene er plyndret. Det gjelder blant annet Tut-ankh-Amons, men det ser ut til at røverne ble forstyrret før de kunne få med seg særlig mye, slik at graven er en av de rikeste funnsteder i Egypt. Ettersom mange av de andre kongene var betraktelig rikere og mektigere må man gå ut fra at deres skatter var enorme i omfang, men det meste har forsvunnet.
Det foregikk røverier fra dalen mens den var i bruk, men omfanget tok seg kraftig opp omkring 1090 f.Kr., da Egypts økonomi kollapset. Dalen var på av de bratte klippene lett å bevokte, men etter sammenbruddet kunne bevoktning ikke lenger prioriteres, og det ble nærmest fritt frem for røverne. Kort tid etter sluttet man å bruke dalen til begravelser.
Under Ramses XI, som muligens var den siste som ble gravlagt der, ser det ut til at det foregikk en offisiell plyndring av graver under en stor konflikt som nærmest kan kalles en borgerkrig. Mange graver ble tømt for sitt innhold, og de mumifiserte likene ble flyttet til to store kamre. Deir el-Bahri-kammeret inneholdt minst 40 kongelige mumier og deres sarkofager, mens det andre, i graven til Amenhotep II inneholdt 16.
Arkeologi
Det mest spektakulære arkeologiske funnet i Egypt i moderne tid fant sted den 4. november 1922, da Howard Carter fant Tut-ankh-Amons grav. Utgravningen ble ledet av Carter, og varte til 1932. Dette var første gang man hadde funnet en egyptisk oldtidsgrav som var tilnærmet intakt.
Flere medlemmer av det arkeologiske teamet, og senere arkeologer som har jobbet på stedet, pådro seg en mystisk sykdom, som gav opphav til historien om «faraoens forbannelse». Moderne forskning har vist at det antagelig enten dreier seg om virus som har overlevd i det spesielle klimaet eller soppsporer, eller eventuelt en kombinasjon av de to. Da disse var ukjente for moderne mennesker hadde ingen motstandskraft, og flere av de involverte døde.
Allen Stanford
Robert Allen Stanford (født 24. mars 1950) var en prominent finansmann og filantrop, kjent for å stå bak en av tidenes største Ponzi-svindler. Stanford stod bak nå nedlagte Stanford Financial Group og hadde statsborgerskap både på Antigua og Barbuda og i USA.
I begynnelsen av 2009 ble Stanford utsatt for flere etterforskninger av mulig svindel, og 17. februar 2009 ble det tatt ut tiltale mot ham. Selv hevdet Stanford at han led av hukommelsestap etter å ha fått hodeskader i en slåsskamp i fengselet i 2010.
I juni 2012 ble han dømt til 110 års fengsel for investeringsbedrageri av 7 milliarder dollar, samt til å betale 5,9 milliard dollar i erstatning til investorene han hadde bedratt.
Josef Monsrud
Josef Monsrud (født 29. mai 1922 på gården Monsrud på Harestua i Lunner kommune,  død 12. desember 2009) var en norsk skogsarbeider, viltkonsulent og motstandsmann under andre verdenskrig i Osvald-gruppen og Milorg.
Osvald-gruppen
20 år gammel ble Monsrud med i Osvald-gruppen. Han fikk grunnleggende opplæring under Asbjørn Sunde og gjennomførte sabotasjeaksjoner på Hadeland før han ble hyret som vakt for Norges Kommunistiske Parti (NKP). NKP hadde base i Hemsedal. En dag ble vakthytten angrepet av tyskere. Monsrud så en tysker på tunet, og Finn Eriksen, hvis bror Håkon Eriksen hadde blitt henrettet et par måneder tidligere, skjøt gjennom vinduet og traff tyskeren. Flere soldater strømmet til. Eriksen ble såret i hode og kropp. Han døde et par måneder senere av skadene. Tyskerne advarte at de ville sprenge hytta, og Josef Monsrud kastet seg ut av vinduet, der han ble slått bevisstløs og tatt til fange.
Etter dette antok Osvaldgruppen at Monsrud var død. Han ble arrestert den 30. oktober 1942 og satt fengslet på Grini fra 2. til 24. november, før han ble flyttet til Møllergata 19 frem til februar 1943. På Viktoria Terrasse ble Monsrud avhørt og torturert i timer i strekk, men han sprakk ikke.
Da en kvinnelig slektning holdt bursdagsfest, ble hun spurt av en tysk offiser hva hun ønsket seg. Hun svarte med å be om unge Monsruds løslatelse, hvilket ble etterkommet.
Milorg
Da Monsrud kom ut fra fengsel, ble han ansett som en sikkerhetsrisiko av Osvaldgjengen og overført Milorg. Der arbeidet han for Secret Intelligence Service med ulovlig radio-transmisjon på Gullfaks, som ble operert fra forskjellige steder i Bærumsmarka og Nordmarka inntil krigens slutt.
For hans innsats ble fjellet Monsrudnabben i fjellgruppen Heimefrontfjella i Antarktis oppkalt etter ham.
I krigens sluttfase ledet Monsrud en HS-vaktstyrke på 40 mann i Lunner, som foretok arrestasjoner i fredsdagene.
Etterkrigstid
Etter krigen tok Monsrud utdanning innen skogsfag på Kongsberg. I 1949 startet han arbeid for Oslo kommune.
Fra 1960 begynte ettervirkninger av opplevelsene og torturen under krigen å gjøre seg gjeldende. Han slet resten av livet med disse.
Aleksandr Kharlov
Aleksandr Kharlov (russisk; Алекса́ндр Ха́рлов, født 18. mars 1958 i Tasjkent) er en tidligere friidrettsutøver fra Usbekistan som representerte Sovjetunionen, best kjent for å vinne bronsemedalje under VM 1983 i Helsingfors på 400 meter hekk. Han har en personlig rekord på 48.78 sekunder fra et stevne i Moskva 20. juni 1983.
Erik Røring Møinichen
Biografi
Erik Røring Møinichen var sønn av fogd og sorenskriver Thomas Møinichen og Ingeborg Birgitte Røring. Han ble gift i Kristiania 24. januar 1833 med Laura Emilie Sørenssen.
Møinichen tok examen artium i 1816 og ble cand.jur. i 1824. Etter å ha bekledt forskjellige funksjoner i departementene ble han i 1842 utnevnt til amtmann i Akershus. Han var ordfører i Kristiania 1842–1843. Fra 1851 var han stortingsmann, og fra 1855 statsråd. Han bekledte en lang rekke ministerposter i årene frem til 1870:
Nogen unge mennesker
Nogen unge mennesker er en roman av Ronald Fangen, utgitt på Gyldendal forlag i 1929. Fangen utga en fortsettelse av romanen i Erik fra 1931.
Ronald Fangen hadde allerede under første verdenskrig, da han var i begynnelsen av 20-årene, utgitt tre romaner. Disse romanene ønsket han imidlertid ikke å ta med i sine Samlede verker. På 1920-tallet skrev han skuespill, før han på 1930-tallet igjen vendte seg til romangenren. Den første av disse romanene var Nogen unge mennesker fra 1929.